
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2009 M. BIRŽELIO 29 D. ĮSAKYMO NR. V-517 „DĖL LIETUVOS HIGIENOS NORMOS HN 71:2009 „SOLIARIUMAI. SVEIKATOS SAUGOS REIKALAVIMAI“ PATVIRTINIMO“ PAKEITIMO

2017 m. kovo 7 d. Nr. V-257
Vilnius


P a k e i č i u Lietuvos higienos normą HN 71:2009 „Soliariumai. Sveikatos saugos reikalavimai“, patvirtintą Lietuvos Respublikos sveikatos apsaugos ministro 2009 m. birželio 29 d. įsakymu Nr. V-517 „Dėl Lietuvos higienos normos HN 71:2009 „Soliariumai. Sveikatos saugos reikalavimai“ patvirtinimo“:
.	Pakeičiu 3.9 papunktį ir jį išdėstau taip:
„. Lietuvos Respublikos sveikatos apsaugos ministro 2008 m. sausio 28 d. įsakymas Nr. V-69 „Dėl Privalomųjų pirmosios pagalbos, higienos įgūdžių, alkoholio ir narkotikų žalos žmogaus sveikatai mokymų ir atestavimo tvarkos aprašo ir Asmenų, kuriems privalomas sveikatos ir / ar pirmosios pagalbos mokymas, profesijų ir veiklos sričių sąrašo, mokymo programų kodų ir mokymo periodiškumo patvirtinimo“;“.
.	Pakeičiu 8 punktą ir jį išdėstau taip:
„. Patalpoms, prietaisams, įrangai valyti naudojamos priemonės turi būti naudojamos pagal paskirtį, gamintojo nurodytas instrukcijas ir laikantis tinkamumo naudoti terminų. Paviršiams dezinfekuoti naudojami autorizuoti biocidiniai produktai [3.2]. Valymo ir dezinfekcijos priemonės turi turėti saugos duomenų lapą ir naudojimo instrukcijas lietuvių kalba, kurie laikomi soliariumo paslaugų teikimo vietoje.“
.	Pakeičiu 49 punktą ir jį išdėstau taip:
„. Soliariumų paslaugas teikiantys asmenys, tiesiogiai susiję su klientų aptarnavimu, galintys daryti tiesioginę įtaką paslaugų vartotojų sveikatai, turi būti išklausę privalomuosius higienos įgūdžių ir pirmosios pagalbos mokymo kursus ir turėti sveikatos žinių ir įgūdžių atestavimo pažymėjimus [3.9]. Sveikatos žinių ir įgūdžių atestavimo pažymėjimai laikomi soliariumo paslaugų teikimo vietoje.“ 



Sveikatos apsaugos ministras 				   Aurelijus Veryga 

